ประโยชน์ที่จะได้รับจากการปรับโครงสร้างภาษีที่ดินและสิ่งปลูกสร้างได้แก่อะไรบ้าง
1. ทรัพย์สินที่ได้รับการลดหรือยกเว้นภาษีที่ดินและสิ่งปลูกสร้าง  ทั้งนี้โครงสร้างการปรับภาษีที่ดินและสิ่งปลูกสร้างใหม่ก็มีการยกเว้นภาษีให้แก่สินทรัพย์ หากไม่นับที่ดินหรือสิ่งปลูกสร้างที่ไม่ได้หาผลประโยชน์ในส่วนของภาครัฐที่ไม่ต้องเสียภาษีอยู่แล้ว ในแง่ของ สินทรัพย์ส่วนบุคคลที่ได้รับการยกเว้น 
ได้แก่ – ทรัพย์ส่วนกลางของอาคารชุดและที่ดินสาธารณูปโภคของโครงการจัดสรรที่มิได้ใช้ประโยชน์ในเชิงพาณิชย์ 
– ทรัพย์สินของเอกชนที่ใช้เพื่อสาธารณประโยชน์หรือไม่ได้หาผลประโยชน์จากที่ดินนั้น 
– บ้านพักอาศัยหลัก 1 หลัง ในส่วนที่มีมูลค่าไม่เกิน 50 ล้านบาท รวมไปถึงการลดภาษีที่ดินหรือสิ่งปลูกสร้าง หรือได้รับการยกเว้นการเสียภาษี อาทิ พื้นที่ที่ได้รับภัยภิบัติ หรือ บ้านเรือนที่เสียหายหรือถูกทำลาย ก็สามารถลดภาษีหรือยกเว้นภาษีที่ดินและสิ่งปลูกสร้างได้ ซึ่งจะยกเว้นหรือลดนั้นขึ้นอยู่กับความเห็นชอบของคณะกรรมการภาษีที่ดินและสิ่งปลูกสร้างประจำจังหวัด 
2. ทรัพย์สินที่ได้รับการบรรเทาภาระภาษี  การบรรเทาภาระภาษีหรือการลดอัตราภาษีมีผลคาบเกี่ยวกับระยะเวลาการออกกฎหมายใหม่ ซึ่งมีการลดภาระภาษีของทรัพย์สินต่าง ๆ ให้ไม่เกิน 75% ประกอบด้วย
 – บ้านพักอาศัยหลักที่ได้กรรมสิทธิ์มาจากการรับมรดก ก่อนที่ภาษีที่ดินและสิ่งปลูกสร้างจะบังคับใช้ เสียภาษีลดลง 50% ของภาษีที่ต้องเสีย 
– กิจการสาธารณะ อาทิ โรงพยาบาล โรงเรียน เป็นต้น เสียภาษีลดลง 75% 
– ที่ดินเปล่าที่อยู่ระหว่างการก่อสร้างที่พักอาศัย ไม่ต้องเสียภาษีเป็นระยะเวลา 1 ปี 
– ทรัพย์สินที่อยู่ระหว่างพัฒนาโครงการที่พักอาศัย จัดเก็บภาษี 0.05% ของมูลค่าทรัพย์สินนาน 3 ปี ซึ่งหลังจาก 3 ปี จะมีอัตราการเก็บภาษีตามตารางสีแดงเหลืองที่ว่าด้วยเรื่องอัตราการจัดเก็บภาษีและสิ่งปลูกสร้างด้านบน
 – ทรัพย์สินที่เป็น NPA ของสถาบันการเงิน (ทรัพย์สินของลูกหนี้ธนาคารที่มีปัญหาในการชำระหนี้ ไม่สามารถชำระหนี้ต่อธนาคารได้) ให้จัดเก็บภาษี 0.05% ของฐานภาษี เป็นระยะเวลา 5 ปี
ประมวลกฎหมายที่ดิน,กฎหมายภาษี